Nicolaas Beets

Nicolaas Beets estió un escritor, poeta, predicador y teologo neerlandés, naixito o 13 de setiembre de 1814 en a ciudat de Haarlem (Holanda d'o Norte) y muerto o 13 de marzo de 1903 en Utrecht (provincia d'Utrecht). Emplegaba tamién o pseudonimo de Hildebrand.

 Estudios 
Nicolaas Beets fue naixito de Haarlem en 1814, fillo d'un boticario. Dende 1833 dica 1839, estudió Teolochía en a Universidat de Leiden. Recibió o suyo doctorato en 1839.

 Carrera 
En 1840, se nombró a Beets pastor d'a Ilesia Reformata Neerlandesa en Heemstede. Ixa misma anyada casó con Aleida van Foreest. Mientres o suyo pastorato en Heemstede, establió una escuela elemental, que hue contina en o lugar y porta o suyo nombre. En 1854 estió pastor en Utrecht. Dende 1874 dica 1884, estió profesor en a Universidat d'Utrecht, a on amostraba Historia d'o Cristianismo.

Nicolaas Beets morió o 13 de marzo de 1903 en Utrecht, con 88 anyos d'edat.

 Obras 
O suya obra mas conoixita ye Camera Obscura, un conchunto de novelas y relatos que heba publicato con o pseudonimo de Hildebrand mientres yera estudiant. A primera edición d'a obra se publicó en 1839. En as anyadas posteriors, Beets adhibió atros relatos a o conchunto, que no fue rematato dica 1851.

 Vinclos externos 

 Exposición sobre Nicolaas Beets organizata en o centeno cabodanyo d'a suya muerte.

Categoría:Escritors d'os Países Baixos
Categoría:Escritors en neerlandés
Categoría:Naixius de Haarlem
Categoría:Novelistas d'os Países Baixos
Categoría:Teologos d'os Países Baixos
Categoría:1814 (naixencias)
Categoría:1903 (muertes)